1976 végén „The Makers”-re változtatták nevüket, és punkzenekarként léptek fel a the Roxy nevű szórakozóhelyen. 1978-ban áttértek a power pop stílusra, és nevüket „Gentry”-re változtatták. Az új névvel pár fellépésük volt, majd újabb névváltás következett. A Spandau Ballet nevet a zenekar egyik barátja, Robert Elms, lemezlovas és újságíró látta meg egy berlini szórakozóhely mosdójának falára írva. A „Spandau Ballet” kifejezést a szövetséges csapatok használták az első világháború lövészárkaiban, és a szögesdrótokon fennakadt hullák rángatózását értették alatta, amikor azokat a német Spandau MG 08-as gépfegyverek újra eltalálták. Egy másik magyarázat szerint a spandaui börtönben felakasztott rabok kötélen való rángatózását nevezték így.